Ανακοίνωση της Εποπτεύουσας Αρχής ΕΖΕΣ βάσει του άρθρου 4 παράγραφος 1 στοιχείο α) της πράξης που αναφέρεται στο σημείο 64α του παραρτήματος XIII της συμφωνίας ΕΟΧ [κανονισμός (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών]

Επιβολή νέων υποχρεώσεων παροχής δημόσιας υπηρεσίας σε τακτικές αεροπορικές πτήσεις στις γραμμές Lakselv-Tromsø v.v., Andenes-Bodø v.v., Andenes-Tromsø v.v.

(2003/C 87/12)

LAKSELV-TROMSØ ΚΑΙ ΑΝΤΙΣΤΡΟΦΩΣ

1. ΕΙΣΑΓΩΓΗ

Σύμφωνα με το άρθρο 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών (http://europa.eu.int/eur-lex/en), η Νορβηγία αποφάσισε να επιβάλει υποχρεώσεις παροχής δημόσιας υπηρεσίας από την 1η Ιανουαρίου 2004 όσον αφορά τακτικές αεροπορικές πτήσεις στη ακόλουθη γραμμή:

Lakselv-Tromsø και αντιστρόφως

2. ΟΙ ΥΠΟΧΡΕΩΣΕΙΣ ΠΑΡΟΧΗΣ ΔΗΜΟΣΙΑΣ ΥΠΗΡΕΣΙΑΣ ΠΕΡΙΛΑΜΒΑΝΟΥΝ ΤΑ ΑΚΟΛΟΥΘΑ:

2.1. Ελάχιστες συχνότητες, μεταφορική ικανότητα σε θέσεις, δρομολόγια και προγράμματα πτήσεων

- Οι απαιτήσεις εφαρμόζονται καθόλη τη διάρκεια του έτους.

- Η υποχρέωση καθημερινής πτήσης νοείται με επιστροφή.

Συχνότητες

Τουλάχιστον τρεις καθημερινές πτήσεις με επιστροφή από Δευτέρα έως Παρασκευή και τουλάχιστον τρεις συνολικά πτήσεις με επιστροφή το Σαββατοκύριακο.

Χωρητικότητα σε θέσεις

Θα πρέπει να προβλέπεται χωρητικότητα και προς τις δύο κατευθύνσεις τουλάχιστον 760 θέσεων από Δευτέρα έως Παρασκευή και τουλάχιστον 152 θέσεων το Σαββατοκύριακο.

Προγραμματισμός δρομολογίων

Και προς τις δύο κατευθύνσεις, τουλάχιστον δύο από τις απαιτούμενες καθημερινά πτήσεις από Δευτέρα έως Παρασκευή και τουλάχιστον δύο από τις απαιτούμενες συνολικά πτήσεις Σαββάτου-Κυριακής είναι χωρίς ενδιάμεσο σταθμό. Οι υπόλοιπες πτήσεις είναι πτήσεις με έναν το πολύ ενδιάμεσο σταθμό.

Χρονοδιάγραμμα

- Θα πρέπει να λαμβάνεται υπόψη η ζήτηση του κοινού όσον αφορά τις αεροπορικές μεταφορές.

- Οι απαιτούμενες πτήσεις πρέπει να εξασφαλίζουν συνδέσεις με αεροπορικές πτήσεις από Tromsø προς Oslo και αντιστρόφως.

- Επιπλέον στις απαιτούμενες πτήσεις από Δευτέρα έως Παρασκευή (τοπική ώρα) εφαρμόζονται τα ακόλουθα:

- η πρώτη άφιξη στο Tromsø πραγματοποιείται το αργότερο στις 8.30 και η τελευταία αναχώρηση από το Tromso το νωρίτερο στις 19.30.

- η πρώτη αναχώρηση από το Tromsø πραγματοποιείται το αργότερο στις 11.30 και η τελευταία αναχώρηση από το Lakselv το νωρίτερο στις 17.00.

2.2. Κατηγορία αεροσκάφους

Για τις απαιτούμενες πτήσεις χρησιμοποιείται αεροσκάφος με θάλαμο πίεσης που διαθέτει άδεια μεταφοράς τουλάχιστον 30 επιβατών.

Εφιστάται ιδιαίτερα η προσοχή του αερομεταφορέα στους ειδικούς τεχνικούς και λειτουργικούς όρους που εφαρμόζονται στα αεροδρόμια. Για περισσότερες πληροφορίες, οι ενδιαφερόμενοι παρακαλούνται να επικοινωνήσουν με: Luftfartstilsynet (Civil Aviation Authority), Postboks 8050 Dep, N - 0031 Oslo, τηλ. (47) 23 31 78 00

2.3. Ναύλοι

- Ο μέγιστος βασικός ναύλος απλής διαδρομής (πλήρως ελαστικός) κατά το έτος λειτουργίας που αρχίζει την 1η Ιανουαρίου 2004 δεν είναι δυνατό να υπερβαίνει τις 1150 νορβηγκές καρόνες (ΝΟΚ).

- Για κάθε επόμενο έτος λειτουργίας, ο ανώτατος ναύλος αναπροσαρμόζεται την 1η Απριλίου, εντός του ορίου του δείκτη τιμών καταναλωτού για την δωδεκάμηνη περίοδο που λήγει στις 15 Φεβρουαρίου του ιδίου έτους, όπως δημοσιεύεται από τη νορβηγική στατιστική υπηρεσία (http://www.ssb.no/english/ subjects/08/02/10/kpi_en/).

- Ο αερομεταφορέας συμμετέχει στις εκάστοτε ισχύουσες εγχώριες συμφωνίες διασύνδεσης και προσφέρει όλες τις εκπτώσεις που προβλέπονται βάσει αυτών των συμφωνιών.

- Προσφέρονται επίσης εκπτώσεις κοινωνικού χαρακτήρα σύμφωνα με τη συνήθη πρακτική.

2.4. Συνέχεια της υπηρεσίας

Ο αριθμός πτήσεων που ακυρώνονται για λόγους οι οποίοι μπορούν να αποδοθούν άμεσα σε ευθύνη του αερομεταφορέα δεν πρέπει να υπερβαίνει το 1,5 % του προβλεπόμενου αριθμού πτήσεων σε ετήσια βάση.

2.5. Συμφωνίες συνεργασίας

Στο πλαίσιο της διαδικασίας διαγωνισμού, που παρέχει σε έναν μόνο αερομεταφορέα τη δυνατότητα εκτέλεσης του δρομολογίου Lakselv-Tromsø και αντιστρόφως, εφαρμόζονται οι ακόλουθοι όροι:

Ναύλοι

- Όλοι οι ναύλοι σύνδεσης προς και από άλλες πτήσεις παρέχονται επί ίσοις όροις για όλους τους αερομεταφορείς. Εξαιρούνται οι ναύλοι σύνδεσης προς και από άλλες αεροπορικές πτήσεις που εκτελούνται από τον υποβάλλοντα προσφορά υπό τον όρο ότι ο ναύλος δεν υπερβαίνει το 40 % του πλήρως ελαστικού ναύλου.

- Δεν είναι δυνατόν να προσφέρονται ούτε να εξαγοράζονται στις εν λόγω πτήσεις εκπτώσεις εισιτηρίου βάσει προγραμμάτων τακτικών πελατών.

Όροι μετεπιβίβασης

Όλοι οι όροι που καθορίζονται από τον αερομεταφορέα για την μετεπιβίβαση επιβατών προς και από πτήσεις άλλων αερομεταφορέων, περιλαμβανομένου του χρόνου μετεπιβίβασης και του ενδιαμέσου ελέγχου εισιτηρίων και αποσκευών, πρέπει να είναι αντικειμενικοί και χωρίς διακρίσεις.

3. ΛΟΙΠΕΣ ΔΙΑΤΑΞΕΙΣ

Οι παρούσες υποχρεώσεις παροχής δημόσιας υπηρεσίας αντικαθιστούν εκείνες που δημοσιεύθηκαν στην Επίσημη Εφημερίδα των Ευρωπαϊκών Κοινοτήτων (C 112 της 9ης Μαΐου 2002), για τις προγραμματισμένες αεροπορικές πτήσεις στη γραμμή Lakselv-Tromsø και αντιστρόφως.

4. ΓΙΑ ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ:

Ministry of Transport and Communications PO Box 8010 Dep N - 0030 Oslo Τηλ (47) 22 24 82 41, φαξ (47) 22 24 95 72

Τα σχετικά έγγραφα διατίθενται επίσης στο Διαδίκτυο:

http://www.odin.dep.no/sd/engelsk/ aktuelt

ANDENES-BODØ ΚΑΙ ΑΝΤΙΣΤΡΟΦΩΣ, ANDENES-TROMSØ ΚΑΙ ΑΝΤΙΣΤΡΟΦΩΣ

1. ΕΙΣΑΓΩΓΗ

Σύμφωνα με το άρθρο 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών (http://europa.eu.int/eur-lex/en/), η Νορβηγία αποφάσισε να επιβάλει υποχρεώσεις παροχής δημόσιας υπηρεσίας από την 1η Ιανουαρίου 2004 όσον αφορά τακτικές αεροπορικές πτήσεις στις ακόλουθες γραμμές:

Andenes-Bodø και αντιστρόφως, Andenes-Tromsø και αντιστρόφως

2. ΟΙ ΥΠΟΧΡΕΩΣΕΙΣ ΠΑΡΟΧΗΣ ΔΗΜΟΣΙΑΣ ΥΠΗΡΕΣΙΑΣ ΠΕΡΙΛΑΜΒΑΝΟΥΝ ΤΑ ΑΚΟΛΟΥΘΑ:

2.1. Ελάχιστες συχνότητες, μεταφορική ικανότητα σε θέσεις, δρομολόγια και προγράμματα πτήσεων

Οι απαιτήσεις εφαρμόζονται καθόλη τη διάρκεια του έτους. Η υποχρέωση καθημερινής πτήσης νοείται με επιστροφή.

Συχνότητες

Andenes-Bodø και αντιστρόφως, Andenes-Tromsø και αντιστρόφως:

- Τουλάχιστον τέσσερις καθημερινές πτήσεις με επιστροφή από Δευτέρα έως Παρασκευή και τουλάχιστον πέντε συνολικά πτήσεις με επιστροφή το Σαββατοκύριακο.

- Η ζήτηση του κοινού όσον αφορά τις αεροπορικές μεταφορές πρέπει να λαμβάνεται υπόψη στην κατανομή του αριθμού των ημερήσιων πτήσεων με επιστροφή μεταξύ Andenes-Bodø και αντιστρόφως και Andenes-Tromsø και αντιστρόφως.

Andenes-Bodø και αντιστρόφως:

Τουλάχιστον δύο δρομολόγια με επιστροφή ημερησίως από Δευτέρα έως Παρασκευή και τουλάχιστον δύο δρομολόγια με επιστροφή το Σαββατοκύριακο.

Andenes-Tromsø και αντιστρόφως:

Τουλάχιστον μία καθημερινή πτήση με επιστροφή.

Χωρητικότητα σε θέσεις

Για τις πτήσεις Andenes-Bodø και αντιστρόφως και Andenes-Tromsø και αντιστρόφως πρέπει να προβλέπεται χωρητικότητα και προς τις δύο κατευθύνσεις τουλάχιστον 615 θέσεων από Δευτέρα έως Παρασκευή και τουλάχιστον 160 θέσεων το Σαββατοκύριακο.

Προγραμματισμός δρομολογίων

Τουλάχιστον τρία από τα τέσσερα απαιτούμενα ημερήσια δρομολόγια από Δευτέρα έως Παρασκευή και τουλάχιστον τέσσερα από τα πέντε απαιτούμενα δρομολόγια το Σαββατοκύριακο και προς τις δύο κατευθύνσεις θα πρέπει να είναι απευθείας. Οι υπόλοιπες πτήσεις είναι πτήσεις με έναν το πολύ ενδιάμεσο σταθμό.

Χρονοδιάγραμμα

Θα πρέπει να λαμβάνεται υπόψη η ζήτηση του κοινού όσον αφορά τις αεροπορικές μεταφορές.

Andenes-Bodø και αντιστρόφως, Andenes-Tromsø και αντιστρόφως:

Τουλάχιστον τρεις καθημερινές πτήσεις από Δευτέρα έως Παρασκευή και τουλάχιστον τέσσερις συνολικά πτήσεις το Σαββατοκύριακο πρέπει να είναι προγραμματισμένες κατά τρόπον ώστε να εξασφαλίζουν συνδέσεις με αεροπορικές πτήσεις από και προς Όσλο.

Andenes-Bodø και αντιστρόφως:

Επιπλέον στις απαιτούμενες πτήσεις από Δευτέρα έως Παρασκευή (τοπική ώρα) εφαρμόζονται τα ακόλουθα:

Η πρώτη άφιξη στο Bodø δεν πρέπει να είναι αργότερα από τις 7.30 και η τελευταία αναχώρηση από το Bodø δεν πρέπει να είναι νωρίτερα από τις 20.00.

Andenes-Tromsø και αντιστρόφως:

Επιπλέον στις απαιτούμενες πτήσεις από Δευτέρα έως Παρασκευή (τοπική ώρα) εφαρμόζονται τα ακόλουθα:

Η πρώτη άφιξη στο Tromsø πραγματοποιείται το αργότερο στις 10.00 και η τελευταία αναχώρηση από το Tromsø το νωρίτερο στις 16.30.

2.2. Κατηγορία αεροσκάφους

Για τις απαιτούμενες πτήσεις χρησιμοποιείται αεροσκάφος με θάλαμο πίεσης που διαθέτει άδεια μεταφοράς τουλάχιστον 30 επιβατών.

Εφιστάται ιδιαίτερα η προσοχή του αερομεταφορέα στους ειδικούς τεχνικούς και λειτουργικούς όρους που εφαρμόζονται στα αεροδρόμια. Για περισσότερες πληροφορίες, οι ενδιαφερόμενοι παρακαλούνται να επικοινωνήσουν με: Luftfartstilsynet (Υπηρεσία Πολιτικής Αεροπορίας), Postboks 8050 Dep, N - 0031 Oslo, τηλ. (47) 23 31 78 00.

2.3. Ναύλοι

- Ο μέγιστος βασικός ναύλος απλής διαδρομής (πλήρως ελαστικός) κατά το έτος λειτουργίας που αρχίζει την 1η Ιανουαρίου 2004 δεν είναι δυνατό να υπερβαίνει τα ακόλουθα ποσά σε ΝΟΚ:

Andenes-Bodø 1395

Andenes-Tromsø 680.

- Για κάθε επόμενο έτος λειτουργίας, ο ανώτατος ναύλος αναπροσαρμόζεται την 1η Απριλίου, εντός του ορίου του δείκτη τιμών καταναλωτού για την δωδεκάμηνη περίοδο που λήγει στις 15 Φεβρουαρίου του ιδίου έτους, όπως δημοσιεύεται από τη νορβηγική στατιστική υπηρεσία (http://www.ssb.no/english/ subjects/08/02/10/kpi_en/)

- Ο αερομεταφορέας συμμετέχει στις εκάστοτε ισχύουσες εγχώριες συμφωνίες διασύνδεσης και προσφέρει όλες τις εκπτώσεις που προβλέπονται βάσει αυτών των συμφωνιών.

- Θα πρέπει να γίνονται και εκπτώσεις κοινωνικού χαρακτήρα σύμφωνα με τη συνήθη πρακτική.

2.4. Συνέχεια της υπηρεσίας

Ο αριθμός πτήσεων που ακυρώνονται για λόγους οι οποίοι μπορούν να αποδοθούν άμεσα σε ευθύνη του αερομεταφορέα δεν πρέπει να υπερβαίνει το 1,5 % του προβλεπόμενου αριθμού πτήσεων σε ετήσια βάση.

2.5. Συμφωνίες συνεργασίας

Στα πλαίσια διαδικασίας διαγωνισμού, η οποία παρέχει σε έναν μόνο μεταφορέα τη δυνατότητα εκτέλεσης των πτήσεων που καλύπτονται από τις υποχρεώσεις παροχής δημόσιας υπηρεσίας, εφαρμόζονται οι εξής όροι:

Ναύλοι

- Όλοι οι ναύλοι σύνδεσης προς και από άλλες πτήσεις παρέχονται επί ίσοις όροις για όλους τους αερομεταφορείς. Εξαιρούνται οι ναύλοι σύνδεσης προς και από άλλες αεροπορικές πτήσεις που εκτελούνται από τον υποβάλλοντα προσφορά υπό τον όρο ότι ο ναύλος δεν μπορεί να υπερβαίνει το 40 % του πλήρως ελαστικού ναύλου.

- Δεν είναι δυνατόν να προσφέρονται ούτε να εξαγοράζονται στις εν λόγω πτήσεις εκπτώσεις εισιτηρίου βάσει προγραμμάτων τακτικών πελατών.

Όροι μετεπιβίβασης

Όλοι οι όροι που καθορίζονται από τον αερομεταφορέα για την μετεπιβίβαση επιβατών προς και από πτήσεις άλλων αερομεταφορέων, περιλαμβανομένου του χρόνου μετεπιβίβασης και του ενδιαμέσου ελέγχου εισιτηρίων και αποσκευών, πρέπει να είναι αντικειμενικοί και χωρίς διακρίσεις.

3. ΛΟΙΠΕΣ ΔΙΑΤΑΞΕΙΣ

Οι παρούσες υποχρεώσεις παροχής δημόσιας υπηρεσίας αντικαθιστούν εκείνες που δημοσιεύθηκαν στην Επίσημη Εφημερίδα των Ευρωπαϊκών Κοινοτήτων αριθ. (C 112 της 9ης Μαΐου 2002), όσον αφορά τις τακτικές αεροπορικές πτήσεις στις γραμμές Andenes-Bodø και αντιστρόφως, και Andenes-Tromsø και αντιστρόφως.

4. ΓΙΑ ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ:

Ministry of Transport and Communications PO Box 8010 Dep N - 0030 Oslo Τηλ (47) 22 24 82 41, φαξ (47) 22 24 95 72

Τα σχετικά έγγραφα διατίθενται επίσης στο Διαδίκτυο:

http://www.odin.dep.no/sd/ engelsk/aktuelt